|  |  |
| --- | --- |
| Nr.: | 3925 din 24.07.2023 |
| Către: | **SC DRAGOȘ INVEST SRL**  comuna Secuieni, sat Secuienii Noi, nr. 67, jud. Neamț |
| În atenţia: | PREPELIȚĂ IONUȚ COSMIN |
| Referitor la: | Continuarea procedurii de emitere a Acordului de mediu pentru proiectul „**Lucrări pentru decolmatare, regularizare și reprofilare albie minoră prin exploatarea de agregate minerale în perimetrul Horia , râu Siret, mal drept, comuna Horia, județul Neamț**” propus a fi amplasat în extravilanul comunei Horia, județul Neamț |

**Stimate Domn,**

Urmare adresei dvs. înregistrată sub nr. 6470/10.07.2023, prin care prezentați Propunerea privind aspectele relevante pentru protecția mediului care trebuie dezvoltate în Studiul de evaluare adecvată și Raportul privind impactul asupra mediului, urmare postării acesteia pe site-ul A.P.M. Neamț, la adresa web [http://apmnt.anpm.ro](http://apmnt.anpm.ro-) - Acasă – Reglementări – Acord de mediu – Documentații în procedura EIA și EA – Liste de control etapa de definire, vă facem cunoscute următoarele:

1. Procedura de reglementare se va desfășura în conformitate cu prevederile

Legii nr. 292 /2018 privind evaluarea impactului anumitor proiecte publice și private asupra mediului.

Studiul de evaluare adecvată și Raportul privind impactul asupra mediului vor fi întocmite de persoane juridice sau fizice, independente de titularul proiectului și atestate conform prevederilor legale în vigoare.

Raportul privind impactul asupra mediului va urmări respectarea prevederilor:

- Anexei nr. 4 la Legea nr. 292 /2018;

- ORDIN Nr. 269/2020 din 20 februarie 2020 privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluarea impactului asupra mediului în context transfrontieră şi a altor ghiduri specifice pentru diferite domenii şi categorii de proiecte;

**La depunerea Studiului de evaluare adecvată și a Raportului privind impactul asupra mediului se va face dovada achitării tarifului de 2000 lei conform prevederilor Ordinului MMSC nr. 865 /2014 privind modificarea unor acte normative care stabilesc taxe și tarife în domeniul protecției mediului.**

La întocmirea Raportului privind impactul asupra mediului se vor avea în vedere și următoarele aspecte (capitolele menționate sunt conform Propunerii prezentate, susmenționată). Raportul va conține și concluziile Studiului de evaluare adecvată.

**Îndrumar privind problemele de mediu**

Proiectul se va implementa în arile naturale protejate **ROSPA 0072 Lunca Siretului Mijlociu**,declarată arie de protecție specială avifaunistică prin HG nr. 971/2011 pentru modificarea și completarea HG 1284/2007 privind declararea ariilor de protecție specială avifaunistică ca parte integrantă a rețelei ecologice europene Natura 2000 în România și **ROSCI 0378 Râul Siret între Pașcani și Roman** declarat sit de importanţă comunitarăprin Ordinul nr. 2387/2011 pentru modificarea Ordinul nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România fapt pentru care este necesară elaborarea unui studiu de evaluare adecvată.

Studiul de evaluare adecvată va fi întocmit în conformitate cu prevederile Anexei 5A (Conținutul-cadru al Studiului de Evaluare Adecvată) din Ordinul 1682/2023 pentru aprobarea Ghidului metodologic privind evaluarea adecvata a efectelor potentiale ale planurilor sau proiectelor asupra ariilor naturale protejate de interes comunitar.

Studiul de evaluare adecvată va fi elaborat obligatoriu de către specialiști pe fiecare grupă taxonomică.

La evaluarea impactului asupra arilor naturale protejate **ROSPA 0072 Lunca Siretului Mijlociu**,declarată arie de protecție specială avifaunistică prin HG nr. 971/2011 pentru modificarea și completarea HG 1284/2007 privind declararea ariilor de protecție specială avifaunistică ca parte integrantă a rețelei ecologice europene Natura 2000 în România și **ROSCI 0378 Râul Siret între Pașcani și Roman** declarat sit de importanţă comunitarăprin Ordinul nr. 2387/2011 pentru modificarea Ordinul nr. 1964/2007 se va ține cont de Metodologia de elaborare a studiului de evaluare adecvată conform Anexei 6 D din Ordinul 1682/2023 pentru aprobarea Ghidului metodologic privind evaluarea adecvata a efectelor potentiale ale planurilor sau proiectelor asupra ariilor naturale protejate de interes comunitar.

**Raportul va conține și concluziile Studiului de evaluare adecvată**.

Studiul de evaluare adecvată va fi însoțit de lista organizațiilor/instituțiilor/specialiștilor implicate/implicați în furnizarea informațiilor privind speciile și habitatele de interes comunitar afectate de implementarea proiectului, cu detalii despre acestea/ aceștia (experiență, activitatea în domeniu, CV-urile persoanelor implicate etc.).

Precizăm că urmare analizării Raportului privind impactul asupra mediului pot apărea solicitări privind completarea acestuia cu informații suplimentare, necuprinse în Îndrumarul susmenționat.

**Cu stimă,**

**Director Executiv**

**Monica ISOPESCU**

**Şef Serviciu A.A.A. Întocmit,**

**Bogdana ISACHI Radu Vasile STANCIU**